דסטין הופמן

דסטין לי הופמן (באנגלית: Dustin Lee Hoffman, נולד ב-8 באוגוסט 1937) הוא שחקן קולנוע יהודי-אמריקאי, זוכה שני פרסי אוסקר, שישה פרסי גלובוס הזהב, שלושה פרסי אמי, פרס אובי ופרס אריה הזהב על מפעל חיים. הופמן נולד בלוס אנג'לס שבקליפורניה למשפחה יהודית-אשכנזית ממוצא רוסי, אוקראיני, פולני, ורומני. שם משפחתם במקור היה "גויחמן" באימפריה הרוסית. התחנך בקולג' סנטה-מוניקה והחל לקחת שיעורי משחק בתיאטרון פסדינה. בטרם החל בקריירה שלו, הופמן עבד בעבודות מזדמנות והשתתף בפרסומות. בשנת 1960 קיבל הופמן תפקיד בתיאטרון אוף ברודוויי, שבעקבותיו הצטרף ללימודי שיטת המשחק ב"אולפן השחקנים" המפורסם. במהלך שנות השישים הופיע הופמן בסדרות טלוויזיה ובסרטו הקולנועי הראשון, "The Tiger Makes Out", לצד אלי וולך. בנוסף לתפקידיו כשחקן, הופמן לימד משחק במכללה קהילתית וכן ביים מספר הפקות תיאטרון, כדוגמת המחזה "The Time of Your Life (אנ')" של ויליאם סארויאן. בשנות ה-70 הופמן היה חלק מקבוצה מובילה של שחקנים, שחקניות ובמאים צעירים בארצות הברית שעיצבו קולנוע ריאלסטי שהציב אותם בחוד החנית של הדרמה ועד לימים אלו משמשים כהופעות בלתי נשכחות שלומדים אותן ודנים בהם בחוגי הקולנוע והדרמה. בקבוצה היו בין היתר אל פאצינו, מרטין סקורסזה ,ג'יין פונדה ועוד. הופמן קיבל את פרסומו המשמעותי הראשון לאחר שהבמאי מייק ניקולס ליהק אותו לסרט "הבוגר" ב-1967, לצד אן בנקרופט. על תפקידו בסרט קיבל הופמן מועמדות לפרס אוסקר בקטגוריית השחקן הטוב ביותר. מאז היה הופמן מועמד פעמיים נוספות לאוסקר על תפקידיו ב"קאובוי של חצות" (1969) לצד ג'ון וויט ו"לני" (1974), בתפקיד הקומיקאי לני ברוס. שנתיים לאחר פרשת ווטרגייט, השתתף הופמן לצד רוברט רדפורד בסרט "כל אנשי הנשיא" וכן בסרט "איש המרתון", שניהם לפי תסריט מאת ויליאם גולדמן. ב-1979 זכה הופמן בפרס אוסקר על הסרט "קרמר נגד קרמר" של הבמאי רוברט בנטון. בסרט הוא משחק לצד מריל סטריפ כאב הנאבק בגרושתו לקבלת חזקה על בנו. בשנת 1982 השתתף הופמן בסרט "טוטסי" לצד ג'סיקה לאנג, בו היה מחופש לאישה רוב הזמן. התפקיד זיכה אותו במועמדות נוספת בפרס אוסקר, והסרט עצמו זכה לעשר מועמדויות. בשנת 1988 זכה הופמן באוסקר השני שלו על משחקו בסרט "איש הגשם", כאדם אוטיסט הסובל ממוגבלויות. במהלך שנות ה-90 הופיע הופמן בסרטי קולנוע רבים כדוגמת "דיק טרייסי" של וורן בייטי, "הוק" של סטיבן ספילברג, "התפרצות" בבימויו של וולפגנג פיטרסון לצד כוכבים כמורגן פרימן ודונלד סאת'רלנד, "לכשכש בכלב"(סרט שהעניק לו את המועמדות השביעית והאחרונה שלו עד כה לאוסקר) וכן בעיבוד לספרו של מייקל קרייטון, "ספרה". ב-2004 הופמן כיכב לצד ברברה סטרייסנד, רוברט דה נירו ובן סטילר בקומדיה "פגוש את הפוקרס", סרט המשך ל"פגוש את ההורים". משחקו זיכה אותו בפרס MTV על הביצוע הקומי הטוב ביותר. בשנת 2008 שיחק בדרמה הרומנטית "הזדמנות אחרונה לאהבה" לצד אמה תומפסון. ב-2012 הופיע לראשונה בקריירה שלו בתפקיד קבוע בסדרת טלוויזיה, כשגילם את התפקיד הראשי בסדרה "Luck" של ערוץ HBO. ב-2012 יצא לאקרנים סרטו הראשון כבמאי, "קוורטט" (אנ'). בשנת 2017 שיחק לצד אדם סנדלר ובן סטילר בקומדיה "סיפורי מאירוביץ (אנ')" בבימויו של נוח באומבך. לו שני ילדים מאשתו הראשונה השחקנית האמריקאית אן ביירן לה היה נשוי בשנים 1969-1980, וארבעה ילדים נוספים (כולל השחקן ג'ייק הופמן) מאז נישואיו בשנות ה-80 לאשת העסקים האמריקאית-יהודייה ליסה גטסגן. בסוף 2017 התפרסמו עדויות של נשים, על סדרת הטרדות ותקיפות מיניות שאותן לכאורה ביצע הופמן. דסטין הופמן, במסד הנתונים הקולנועיים IMDb (באנגלית) דסטין הופמן, באתר "אידיבי", מאגר הידע העברי לקולנוע ישראלי ועולמי דסטין הופמן, באתר AllMovie (באנגלית) דסטין הופמן, באתר Rotten Tomatoes (באנגלית) דסטין הופמן, באתר Box Office Mojo (באנגלית) דסטין הופמן, באתר Metacritic (באנגלית) דסטין הופמן, במסד הנתונים הקולנועיים KinoPoisk (ברוסית) דסטין הופמן, באתר MusicBrainz (באנגלית) דסטין הופמן, באתר Discogs (באנגלית) דסטין הופמן, באתר Genius סיימון הטנסטון, הגרדיאן, דסטין הופמן מגלה למה סירב לברגמן ופליני, באתר הארץ, 14 בפברואר 2013 סקוט טימברג, לוס אנג'לס טיימס, סוס מנצח: איך מצא את עצמו דסטין הופמן בטלוויזיה?, באתר nrg‏, 6 במרץ 2012 ישי קיצ'לס, המופע של הופמן, באתר ישראל היום, 15 בפברואר 2013 דודי כספי‏, "להיות שחקן זה עול" - דסטין הופמן מרוצה מתפקידו החדש כבמאי "קוורטט", באתר וואלה, 20 בפברואר 2013 דני לרנר, הבוגר בן 80: מדרג כל הסרטים של דסטין הופמן, באתר nrg‏, 11 באוגוסט 2017 דסטין הופמן, באתר אנציקלופדיה בריטניקה (באנגלית) דסטין הופמן (1937-), דף שער בספרייה הלאומית סוכנויות הידיעות, ‏"דסטין הופמן הטריד אותי מינית", באתר ‏מאקו‏, 1 בנובמבר 2017